Uddannelsesinstitutionen DTU Ballerup Campus i det nordvestlige København er lukket, mens Københavns Vestegns Politi er til stede for at undersøge en bombetrussel.

- Det mistænkelige forhold vi undersøger er en mulig bombetrussel. Vi modtog anmeldelsen i morges og efter kort men nøje overvejelse lukkede vi skolen, skriver Vestegnens Politi på Twitter.

- Da lukningen fandt sted før undervisningsstart, var der tale om en rømning - ikke en reel evakuering, uddyber politiet.